…..

Uvođenje novih nastavnih predmeta na petnaestak postojećih nije opcija. Navedeni kurikulumi se obrađuju međupredmetno, tematski i interdisciplinarno. To je oblik rada koji će sve više zauzimati svoje mjesto u našim školama. Stroga podjela radnog dana na nastavne predmete će se sve više mijenjati tematskom projektnom nastavom. U takvom obliku rada svi navedeni kurikulumi imaju svoje mjesto i važni su, a njihovi sadržaji postaju nezaobilazni.  
Za vrijeme ove Vlade donesena je *Strategija obrazovanja, znanosti i tehnologije Republike Hrvatske,* a sastavni dio Strategije je i cjelovita kurikularna reforma. Izrada kurikularnih dokumenata je na vrhuncu i na tome trenutno radi preko 400 stručnjaka različitih profila od odgajatelja, učitelja, profesora, ravnatelja iz vrtića i škola do predstavnika akademske zajednice, savjetnika iz Agencije za odgoj i obrazovanje i Agencije za strukovno obrazovanje i obrazovanje odraslih, predstavnika Ministarstva znanosti, obrazovanja i sporta itd. Prve inačice dokumenata bit će uskoro na javnoj raspravi, najkasnije krajem siječnja 2016. godine. U eksperimentalnu provedbu uvodit će se već školske godine 2016./2017., a u frontalnu godinu iza toga. Ovo je prva reforma sustava koja je u potpunosti izmještena izvan politike i dana stručnjacima u ruke, jer je ova Vlada svjesna da takav poduhvat ne može biti završen u jednom mandatu, već će trajati dulje vrijeme. Takav način vođenja reforme pokazuje visoko razvijenu svijest i društvenu odgovornost koja proizlazi iz takve odluke. Vjerujemo da će ovako postavljena reforma započeta u Vladi Zorana Milanovića biti i dalje široko prihvaćena u javnosti, a mi ćemo je čvrsto podržavati u godinama koje slijede.   
Sastavni dio reforme je i rješavanje pitanja udžbenika. Digitalizacija radnih materijala i informatizacija škola je u tijeku. Većim dijelom se provodi kroz projekt e- Škole financijskim sredstvima iz EU fondova, a u narednim godina ćemo kao nova Vlada podržavati takav način rada.

e-Udžbenici i ostali radni materijali su sastavni dio cijelog takvog sustava. To će neminovno dovesti do rasterećenja školske torbe i do osuvremenjivanja nastave. To ne znaci neminovno da će svi tiskani udžbenici biti ukinuti. Tom problemu će se posvetiti stručnjaci, a cijeli tijek tog postupka je kroz nekoliko mjera predviđen također u spomenutoj *Strategija obrazovanja, znanosti i tehnologije,* koja je donesena u Hrvatskom saboru za vrijeme vlade Zorana Milanovića.

1. **Koje je vaše mišljenje o subvencioniranju učeničkog prijevoza? Je li 75-postotna subvencija dovoljna ili bi trebalo u potpunosti financirati prijevoz srednjoškolaca?**

- prijevoz treba subvencionirati 100 % ili organizirati besplatni prijevoz "školskim autobusima"

2. Trebaju li srednjoškolci, poput osnovnoškolaca i studenata, imati pravo na topli obrok

u školi ili subvenciju u nekoj od "srednjoškolskih menza" (stavljeno pod navodnike jer

ne postoje, već se hipotetski govori o njima)?

Općenito sve subvencije i sva prava koja vrijede za osnovnoškolce trebala bi biti jednaka i za srednjoškolce, odosno do trenutka kada učenik stječe prvu kvalifikaciju kojom postaje zapošljiv. Stoga bi u srednjim školama također trebalo predvidjeti menze prema načelu studentskih menzi, te ih subvencionirati u prehrani.

Tamo gdje nije moguće imati učeničke menze, trebalo bi razraditi sustav u kojem su određeni restorani (koji zadovoljavaju posebne kriterije) subvencionirani na isti način kao i menze (primjer iz Opatije ili Slovenije).

3. Kako planirate poticati vrhunske učenike koji na državnim i međunarodnim natjecanjima postižu zapažene rezultate?

Vrhunski učenici pokretači su budućeg prosperiteta u svojoj sredini ali i šire. Stoga im u njihovom razvoju na raspolaganje treba staviti sve moguće resurse: stipendije, potrebnu opremu za područja u kojima pokazuju vrhunske rezultate, nagradna studijska putovanja u Centre izvrsnosti s područja koja zanimaju učenike, promocija tih učenika na fakultetima na kojima žele nastaviti svoje obrazovanje (eventualni mehanizam izravnog upisa) ....

Ne znam koliko su mogući izravni upisi, obzirom da učenici moraju polagati ispite državne mature, a rezultati mature su jedan od uvjete rangiranja na visokim učilištima Republike Hrvatske (ĐF)

4. Koji od ovih predmeta smatrate najvažnijim: građanski odgoj, zdravstveni odgoj, medijski odgoj, poduzetništvo? Koje biste uveli u škole i zašto?

Sva četiri sadržaja i sada se podučavaju u školama u sklopu različitih predmeta, kao međupredmetne teme i kao teme na satima razrednoga odjela. Svaki je od njih važan, i to ne samo u srednjoj, nego i u osnovnoj školi. Ti će sadržaji biti inkorporirani u predmetne kurikulume kroz Cjelovitu kurikularnu reformu.

5. Smatrate li da bi državna matura trebala biti, uz ocjene, isključivi kriterij za upis na fakultet? Treba li ukinuti prijemne ispite ili bi oni i dalje trebali biti jedan od kriterija za formiranje rang-lista upisanih studenata?

Državna matura bi trebala biti instrument provjere znanja i vještina stečenih tijekom srednjoškolskog obrazovanja, primjerice umjesto izrade diplomskog rada. ???? maturalnog rada???

Za upis na fakultete treba svakako održati prijemne ispite, jer svaki od fakulteta traži specifična znanja. Uspjeh na maturi i ocjene tijekom srednješkoslkog obrazovanja trebali bi biti samo jedan od kriterija pri upisu na fakultet, a konačna rang-lista mora uzimati u obzir i rezultat ostvaren na prijemnom ispitu.

6. Planirate li nastaviti s već započetom kurikularnom reformom i, ako biste nastavili,

koje biste novosti u srednjoškolsko obrazovanje uveli?

Cjelovita kurikularna reforma će svakako biti nastavljena jer je usmjerena na izuzetno važna područja: na razvoj temeljnih kompetencija za cjeloživotno učenje, na jasno definirane odgojno-obrazovne ishode, na razvoj vještina, stavova, kreativnosti, inovativnosti, kritičkog mišljenja, inicijativnosti, poduzetnosti, estetskog vrednovanja, odgovornosti, odnosa prema sebi, drugima i okolini, vladanja i brojne druge. Isto tako, kurikularna promjene omogućit će djelatnicima u odgoju i obrazovanju, djeci i učenicima slobodu u izboru sadržaja, metoda i oblika rada.

Kroz kurikularne dokumente naročito će se naglasiti jednakost obrazovnih šansi za sve, jer svako dijete i svaki učenik ima pravo na svoj najviši obrazovni razvoj; jednakost obrazovnih mogućnosti temelji se na društvenoj pravednosti; obrazovanje i školovanje ne može biti povlastica manjine niti se može umanjiti prema razlikama – etničkima, spolnima, rodnima ili drugim društveno uvjetovanima.

7. Na koji način planirate povećati participaciju učenika (tj. učeničkih predstavnika) u donošenju odluka koje se odnose izravno na njih (pr. Vijeća učenika, sudjelovanje u donošenju kurikuluma, ...)?

Kad se kroz kurikularnu reformu definira zajednička jezgra za gimnazijske programe i za programe strukovnih škola, omogućit će se veća izbornost, što znači da će učenici moći birati više izbornih premeta (tzv. izborni moduli), prema svojim interesima. Budući da će i nastavnici dobiti veću autonomiju pri izradi pojedinih kurikula, to svakako znači da će i učenici u tome moći sudjelovati.

8. Prema vašem mišljenju, treba li volontiranje donositi dodatne bodove prilikom upisa u škole i na fakultete?

Volontiranje bi trebalo biti motivirano humanošću, a ne proračunato. Stoga ne podržavam model po kojem bi netko bio volonter samo zato da dobije dodatne bodove za upis u škole. Pri tome moguće je da dio učenika nema mogućnosti volontirati pa je time automatski diskriminiran u odnosu na one koji za to imaju priliku.

- primjer: mnogi roditelji upisuju djecu u glazbene škole motivirani isključivo time da dijete dobiva dodatne bodove kod upisa u srednju školu ...

9. Smatrate li da bi učenicima strukovnih škola trebalo olakšati upis na fakultet? Kako biste to učinili?

Učenicima srednjih strukovnih škola treba omogućiti izjednačavanje u smislu završnosti. Naime, u ovom trenutku učenici strukovnih škola moraju polagati ispite državne mature kako bi upisali visoka učilišta kao i gimnazijalci. Obzirom da upisuju vrlo često tehničke fakultete, nalaze se u nepovoljnijoj situaciji od gimnazijalaca jer im nastavni sadržaji nisu toliko opsežni koliko se zahtjeva na višoj razini ispita državne mature. Posebice valja naglasiti manji broj nastavnih sati u strukovnim školama obveznih nastavnih predmeta koji se polažu na državnoj maturi - matematika, hrvatski jezik i strani jezik.

Uz to učenici strukovnih škola u vrijeme polaganja ispita državne mature, moraju obraniti i završni rad, što je dodatno opterećenje za njih.

Vjerujem da će se Nacionalnim kurikulumom za strukovno obrazovanje riješiti i to pitanje.

10. Jeste li upoznati s mogućnošću zapošljavanja srednjoškolaca tijekom praznika? Kako planirate unaprijediti postojeći sustav učeničkih servisa?

To je osjetljivo pitanje i isključivo je odluka u domeni roditelja/skrbnika učenika koji možda žele na taj način doprinijeti svojoj obitelji.

Upravo zbog osjetljivosti pitanja zapošljavanja maloljetnih osoba, taj se sustav treba posebno doraditi uključujući sve koji su odgovorni za njegovo funkcioniranje.

Ugovori, članarine, pravilnici, odluke i ostala popratna dokumentacija mora sadržavati sve propisane stavke, uključujući odgovornost roditelja/skrbnika.

11. Kako ocjenjujete kvalitetu prakse učenika strukovnih škola? Treba li uvesti nove mjere poticanja poslodavaca kako bi uzeli što više učenika na praksu i koje bi to mjere bile? Nadalje, smatrate li da bi otvaranjem većeg broja školskih praktikuma praktična nastava bila kvalitetnija?

Smatram da u ovom trenutku kvaliteta prakse učenika strukovnih škola nije zadovoljavajuća. Nacionalnim kurikulumom za strukovno obrazovanje posebno će se razraditi praktična nastava. Specifičnost je strukovnog obrazovanja njegova kompleksnost koja proizlazi  iz različitosti  sadržaja i  procesa učenja koje je potrebno uskladiti. Učenje i poučavanje u strukovnom obrazovanju ima za cilj stjecanje strukovne kvalifikacije/zanimanja. Zbog toga će se učenje i poučavanje, osim u školskom okruženju, kroz različite oblike vježbi, praktične nastave i stručne prakse, više odvijati i u svijetu rada.

Planira se da će nastavnici strukovnih škola provoditi određeno vrijeme na radnim mjestima u odgovarajućem sektoru („job shadowing“), kako bi u radnom okruženju, koristeći nove tehnologije, opremu ili specifične vještine mogli kompetentno voditi proces učenja i poučavanja u skladu sa stvarnim potrebama gospodarstva i na taj način osigurati relevantnost strukovnog osposobljavanja i u školi. Suština kurikuluma je i edukacija samih nastavnika, ali i bolje povezivanje učenika strukovnih škola sa svijetom rada.

12. Podržavate li e-Udžbenike koji bi zamijenili tiskane udžbenike? Ako podržavate, u kojem bi vremenskom roku e-udžbenici zamijenili dosadašnje?

Slažem se s osuvremenjivanjem nastavnog procesa u srednjim školama i eventualnim uvođenjem e-Udžbenika. No svakako bi zdravstvena struka trebala reći koliko je sa zdravstvenog stajališta dobro za učenike imati tablet xy sati dnevno pred očima.

Operativno se sam prelazak s udžbenika na tablet računala može ostvariti

relativno brzo. Sam sadržaj nakladnici i prije tiskanja ionako moraju imati u digitalnom obliku, a tada je u pitanju jedino realizacija investicije u nabavci table računala za svakog učenika, kao i izrada interaktivnih programa tamo gdje su oni potrebni.

Nakon izrade novih nastavnih programa koji će proizići iz predmetnih kurikuluma pristupit će se izradi novih udžbenika. Za udžbenik je najvažnije da je kvalitetan, jasan i primjeren dobi učenika. Treba li to biti e-Udžbenik ili tiskani udžbenik ovisi prvenstveno o nastavnom predmetu. Određeni nastavni sadržaji sigurno se korisno i efikasnije mogu približiti učenicima koristeći nove tehnologije ( tablet računala, pametne ploče, učionice budućnosti…), no za neke to nije neophodno (npr. književnost i tzv. društvena skupina predmeta). Učenicima bi svakako bilo zanimljivo da se u klasičnu nastvu povremeno implementira suvremena nastava.

Stoga ne treba generalizirati, ne treba biti isključiv, već otvoren za sve kvalitetne opcije i modele učenja i poučavanja.